Նա «Եվրոպական մանրէաբանական ընկերությունների ֆեդերացիայի», «ԱՄՆ կենսաֆիզիկական ընկերության», միջազգային ու հայաստանյան մի շարք այլ գիտական կազմակերպությունների անդամ է, Հայաստանում «Ամերիկայի մանրէաբանական ընկերության» դեսպանը: Մասնակցել է բազմաթիվ միջազգային դրամաշնորհների, գործուղվել աշխարհի հեղինակավոր համալսարաններ (այդ թվում՝ Հալլե-Վիտենբերգի Մարթին Լյութերի համալսարան, Կոնստանցի համալսարան (Գերմանիա), Վագենինգենի համալսարան (Նիդեռլանդներ) և այլն), ոլորտի՝ համաշխարհային ճանաչում ունեցող ներկայացուցիչների դատին հանձնել իր գիտական նվաճումները, որոնք նրանցից շատերի հավանությանն ու գնահատականին են արժանացել: